Першае, на што трэба звярнуць увагу, даючы характарыстыку калекцыі "Выяўленчыя матэрыялы" – гэта выклікаючыя асаблівую цікавасць работы беларускіх сцэнографаў даваеннага перыяду: эскіз дэкарацыі да спектакля "Зямля і неба" 1933 года мастака Варпеха М. Таксама ў фондах музея знаходзяцца раннія работы Аскара Пятровіча Марыкса. За сваё доўгае творчае жыццё ён працаваў амаль што ва ўсіх вядучых тэатрах рэспублікі: Нацыянальным акадэмічным тэатры імя Я. Купалы, Нацыянальным акадэмічным драматычным тэатры імя М. Горкага, Тэатры юнага гледача. У калекцыі "Выяўленчыя матэрыялы" поўна і ўсебакова прадстаўлена яго творчасць. Даваенныя работы: "Кастусь Каліноўскі" 1923, "Машэка" 1923, "Каваль-ваявода"1925, "Снежная каралева" 1939.